मिगी खुशी होई। मनै च किज डर बी ऐ हा पर फैसला करी लेआ जे घर चली जागे। डाकटरै गी में कस्तूरबाई दे बचार सुनाए। ओ खिजियै बोले: “तुस ते बड़े बेक्यासे आदमी ओ। ऐसी बमारी च बी तुसेईं ओदे कन्ने इस चाली दी गल्ल करदे संकोच नई होआ। पर में तुसेईं दस्सी देआं जे तुन्दी घरैआली दी हालत ऐसी नईं जे इस बेल्लै उनेई इत्थों हटाया जाई सकै। इन्दी देह बिन्द बी डोलका खाने दे जोग नईं। होई सकदा ऐ रस्ते च गै ए प्राण देई जान। फी बी जे तुस हठ नईं छोड़ो, तां तुन्दी मरजी। जे में शोरवा नईं देईं सकदा तां में इनेंगी इक रात बी इत्थें रक्खने गी त्यार नईं।”